**pakeistas**

**projektas**

**reg. Nr. T-132**

**2.16. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2020 m. vasario 26 d. sprendimo Nr. T1-28 „Dėl pasvalio rajono savivaldybės 2020 metų biudžeto patvirtinimo“ pakeitimo**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2020 gegužės 6 d. nutarimu Nr. 458 „Dėl lėšų skyrimo“, Lietuvos Respublikos švietimo, mokslo ir sporto ministro 2020 m. vasario 13 d. įsakymu Nr. V-210 „Dėl Lietuvos Respublikos valstybės biudžeto lėšų, skirtų tarpinstitucinio bendradarbiavimo koordinatorių pareigybėms išlaikyti, 2020 metais paskirstymo pagal savivaldybes patvirtinimo“, Lietuvos Respublikos švietimo, mokslo ir sporto ministro 2020 m. birželio 2 d. įsakymu Nr. V-823 „Dėl vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“, Lietuvos Respublikos susisiekimo ministro 2020 m. balandžio 14 d. įsakymu Nr. 3-209 „Dėl kelių priežiūros ir plėtros programos finansavimo lėšų vietinės reikšmės keliams su žvyro danga asfaltuoti paskirstymo 2020 metais“, Lietuvos automobilių kelių direkcijos prie Susisiekimo ministerijos direktoriaus 2020 m. balandžio 1 d. įsakymu Nr. V-48 „Dėl Lietuvos automobilių kelių direkcijos prie susisiekimo ministerijos direktoriaus 2020 m. vasario 6 d. įsakymo Nr. V-20 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2020 metais“ pakeitimo“, Lietuvos Respublikos susisiekimo ministro 2020 m. gegužės 19 d. įsakymu Nr. 3-333 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams, jungiantiems lankytinas ir rekreacines vietoves bei kurortines teritorijas“ (su visais aktualiais pakeitimais), Lietuvos Respublikos susisiekimo ministro 2020 m. gegužės 22 d. įsakymu Nr. 3-345 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo pėsčiųjų ir dviračių takams bei kitoms kelių saugumo priemonėms įrengti“ (su visais aktualiais pakeitimais), Lietuvos Respublikos susisiekimo ministro 2020 m. gegužės 25 d. įsakymu Nr. 3-346 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo gyvenvietėse esantiems ir gyvenvietes jungiantiems keliams (gatvėms) su žvyro danga asfaltuoti“ (su visais aktualiais pakeitimais), Lietuvos Respublikos susisiekimo ministro 2020 m. gegužės 25 d. įsakymu Nr. 3-347 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams taisyti (remontuoti)“ (su visais aktualiais pakeitimais), Lietuvos Respublikos socialinės apsaugos ir darbo ministro 2020 m. balandžio 24 d. įsakymu Nr. A1-350 „Dėl lėšų paskirstymo savivaldybėms vienkartinėms premijoms už ypač svarbių užduočių vykdymą valstybės lygio ekstremalios situacijos ir karantino laikotarpiu savivaldybių socialinių paslaugų įstaigose dirbantiems darbuotojams išmokėti patvirtinimo“, Lietuvos Respublikos žemės ūkio ministro 2020 m. gegužės 18 d. įsakymu Nr. 3D-381 „Dėl Žemės ūkio ministro 2019 m. gruodžio 31 d. įsakymo Nr. 3D-732 „Dėl 2020 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo parvirtinimo“ pakeitimo“, atsižvelgdama į gautus prašymus, Pasvalio rajono savivaldybės taryba nusprendžia

pakeisti Pasvalio rajono savivaldybės tarybos 2020 m. vasario 26 d. sprendimą Nr. T1-28 „Dėl Pasvalio rajono savivaldybės 2020 metų biudžeto patvirtinimo“:

1. Sprendimo 1.1 punktą išdėstyti taip:

„1.1. Pasvalio rajono savivaldybės biudžeto pajamas: 33668,3 tūkst. Eur (1 priedas)“.

2. Sprendimo 1.2 punktą išdėstyti taip:

„1.2. Pasvalio rajono savivaldybės biudžeto asignavimus 34314,4 Eur, iš jų:“

„1.2.1. 17963,5 tūkst. Eur darbo užmokesčiui“

„1.2.2. 6298,9 tūkst. Eur turtui įsigyti “

„1.2.3. 733,0 tūkst. Eur paskolų lėšos investiciniams projektams finansuoti“.

3. Pakeisti sprendimo 1.3 punktu patvirtintus asignavimus pagal asignavimų valdytojus ir juos išdėstyti nauja redakcija (2 priedas).

4. Pakeisti sprendimo 1.4 punktu patvirtintus asignavimus iš specialiųjų tikslinių dotacijų pagal asignavimų valdytojus ir juos išdėstyti nauja redakcija (3 priedas).

5. Pakeisti sprendimo 1.5 punktu patvirtintus asignavimus pagal programas ir juos išdėstyti nauja redakcija (4 priedas).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

**Keičiasi 2 ir 4 priedai ir sprendime 1.2.2. punktas turtui įsigyti 6298,9 tūkst. Eur. Pakeitimai padaryti: sumažintas Direktoriaus rezervas 10,0 tūkst. Eur ir padidinti asignavimai turtui įsigyti (žaidimų aikštelė) darželiui Eglutė.**

parengė

Finansų skyriaus vedėja

Dalė Petrėnienė

2020-06-10, tel. (8 451) 54104

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2020 m. vasario 26 d. sprendimo Nr. T1-28 „Dėl pasvalio rajono savivaldybės 2020 metų biudžeto patvirtinimo“ pakeitimo**

**2020-06-11**

Pasvalys

**1. Problemos esmė.** Lietuvos Respublikos vietos savivaldos įstatymo16 straipsnio 2 dalies 15 punkte nustatyta, kad išimtinė savivaldybės tarybos kompetencija – Savivaldybės biudžeto tvirtinimas, prireikus Savivaldybės biudžeto tikslinimas. Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių 28 punkte nurodyta, kad savivaldybė einamaisiais biudžetiniais metais iš valstybės biudžeto asignavimų valdytojams patvirtintų asignavimų gautas lėšas, kurios skiriamos teisės aktuose nustatytoms savivaldybių savarankiškosioms ir valstybinėms (valstybės perduotoms savivaldybėms) funkcijoms atlikti, įtraukia į savivaldybės biudžeto pajamas.

Lietuvos Respublikos Vyriausybės 2020 gegužės 6 d. nutarimu Nr. 458 „Dėl lėšų skyrimo“ skirta **867,0 tūkst. Eur**, iš jų: Pasvalio Mariaus Katiliškio bibliotekos infrastruktūros modernizavimui **550,0 tūkst Eur**, Pasvalio Petro Vileišio sporto aikštyno sutvarkymui **317,0 tūkst. Eur**. Lietuvos Respublikos švietimo, mokslo ir sporto ministro 2020 m. vasario 13 d. įsakymu Nr. V-210 „Dėl Lietuvos Respublikos valstybės biudžeto lėšų, skirtų tarpinstitucinio bendradarbiavimo koordinatorių pareigybėms išlaikyti, 2020 metais paskirstymo pagal savivaldybes patvirtinimo“ pareigybei išlaikyti skirta **17,1 tūkst. Eur**, Lietuvos Respublikos švietimo, mokslo ir sporto ministro 2020 m. birželio 2 d. įsakymu Nr. V-823 „Dėl vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“ skirta **20,2 tūkst. Eur**, Lietuvos Respublikos susisiekimo ministro 2020 m. balandžio 14 d. įsakymu Nr. 3-209 „Dėl kelių priežiūros ir plėtros programos finansavimo lėšų vietinės reikšmės keliams su žvyro danga asfaltuoti paskirstymo 2020 metais“ skirta **340,6 tūkst. Eur**, iš jų: Pušaloto miestelio Žemaitės gatvei kapitališkai remontuoti **214,6 tūkst. Eur** ir Pasvalio apylinkių seniūnijos Pagojaus II kaimo vietinės reikšmės keliui remontuoti **126,0 tūkst. Eur**., Lietuvos automobilių kelių direkcijos prie Susisiekimo ministerijos direktoriaus 2020 m. balandžio 1 d. įsakymu Nr. V-48 „Dėl Lietuvos automobilių kelių direkcijos prie susisiekimo ministerijos direktoriaus 2020 m. vasario 6 d. įsakymo Nr. V-20 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2020 metais“ pakeitimo“ **sumažintos** Kelių programos lėšos – **37,8 tūkst Eur**, Lietuvos Respublikos susisiekimo ministro 2020 m. gegužės 19 d. įsakymu Nr. 3-333 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams, jungiantiems lankytinas ir rekreacines vietoves bei kurortines teritorijas“ skirta **270,5 tūkst. Eur** Pasvalio miesto Nepriklausomybės gatvei kapitališkai remontuoti,, Lietuvos Respublikos susisiekimo ministro 2020 m. gegužės 22 d. įsakymu Nr. 3-345 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo pėsčiųjų ir dviračių takams bei kitoms kelių saugumo priemonėms įrengti“ skirta **120,0 tūkst. Eur** Pasvalio miesto P. Vileišio gatvės šaligatviams kapitališkai remontuoti, Lietuvos Respublikos susisiekimo ministro 2020 m. gegužės 25 d. įsakymu Nr. 3-346 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo gyvenvietėse esantiems ir gyvenvietes jungiantiems keliams (gatvėms) su žvyro danga asfaltuoti“ **skirta 220,0 tūkst. Eur** Pasvalio apylinkių seniūnijos keliui į Čižiškių kaimą kapitališkai remontuoti, Lietuvos Respublikos susisiekimo ministro 2020 m. gegužės 25 d. įsakymu Nr. 3-347 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams taisyti (remontuoti)“ skirta **150,0 tūkst. Eur** Pasvalio miesto Panevėžio gatvei remontuoti, Lietuvos Respublikos socialinės apsaugos ir darbo ministro 2020 m. balandžio 24 d. įsakymu Nr. A1-350 „Dėl lėšų paskirstymo savivaldybėms vienkartinėms premijoms už ypač svarbių užduočių vykdymą valstybės lygio ekstremalios situacijos ir karantino laikotarpiu savivaldybių socialinių paslaugų įstaigose dirbantiems darbuotojams išmokėti patvirtinimo“ skirta **52,6 tūkst. Eur**, Lietuvos Respublikos žemės ūkio ministro 2020 m. gegužės 18 d. įsakymu Nr. 3D-381 „Dėl Žemės ūkio ministro 2019 m. gruodžio 31 d. įsakymo Nr. 3D-732 „Dėl 2020 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo parvirtinimo“ pakeitimo“ skirta **193,0 tūkst. Eur**

Projektams, finansuojamiems iš Europos Sąjungos struktūrinių fondų ir valstybės biudžeto lėšų, per penkis šių metų mėnesius gauta **1417,9 tūkst. Eur**, iš jų:

Pasvalio m. Biržų g. rekonstravimas I etapas – 42 700 Eur;

Paslaugų ir asmenų aptarnavimo kokybės gerinimas Pasvalio rajone – 13 200 Eur; Joniškėlio m. viešosios infrastruktūros plėtra – 238 000 Eur;

Pasvalio rajono Daujėnų miestelio viešosios infrastruktūros  atnaujinimas –  34900 Eur;

Pasvalio rajono Saločių miestelio viešosios infrastruktūros  atnaujinimas – 127100  Eur;

Pasvalio rajono Pušaloto miestelio viešosios infrastruktūros  atnaujinimas – 43100 Eur;

Pasvalio rajono Raubonių gyvenvietės viešosios infrastruktūros  atnaujinimas – 53000 Eur;

Kraštovaizdžio formavimas ir ekologinės būklės gerinimas Joniškėlio dvaro parke – 140000 Eur;

Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Pasvalio rajone – 500 Eur;

Modernaus tarpvalstybinio vaikų ir jaunimo verslumo kompetencijų ugdymo tinklo bibliotekose kūrimas –  202400 Eur;

Pasvalio krašto muziejus – modernus kultūros populiarinimo, edukacijos ir relaksacijos centras – 182 700 Eur;

Pasvalio lopšelio-darželio “Žilvitis” modernizavimas” – 60700 Eur;

Pasvalio Petro Vileišio gimnazijos modernizavimas –  39100 Eur;

Neformalaus ugdymosi galimybių plėtra Pasvalio muzikos mokykloje –8 500 Eur;

Bendruomeninių vaikų globos namų steigimas ir vaikų dienos centrų tinklo plėtra Pasvalio rajone – 39 900 Eur;

Pasvalio rajono bendruomeniniai šeimos namai – 32 700 Eur;

Dėl liūčių pažeistai melioracijos infrastruktūrai  atkurti -12700 Eur;

  Integruotų priklausomybės ligų gydymo paslaugų kokybės ir prieinamumo gerinimas – 6700 Eur;

Pasvalio kultūros centro infrastruktūros modernizavimas – 140000 Eur.

**2. Kokios siūlomos naujos teisinio reguliavimo nuostatos ir kokių rezultatų laukiama** Pakeitus ir patikslinus 2020 m. Savivaldybės biudžetą, sprendimas atitiks galiojančius teisės aktus. *Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimo finansavimo šaltiniai – papildomas lėšas Savivaldybės biudžetas gaus iš ministerijų ir ES struktūrinių fondų, nurodytų Aiškinamojo rašo 1 punkte. Savivaldybės biudžeto pajamos didinamos 30,0 tūkst. Eur. Pajamos gautos iš ES struktūrinių fondų už 2019 metais vykdytus projektus.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

PRIDEDAMA. Lentelės, 2 vnt.

Finansų skyriaus vedėja Dalė Petrėnienė